சித்திரகுப்தர்
[[படிமம்:Chitraputranayanar.JPG|thumb|சித்ரகுப்தர்]]
 
 '''சித்திரகுப்தர்''' (சமஸ்கிருதம்: चित्रगुप्त, rich in secrets) [[இந்து சமயம்|இந்து சமயத்தில்]] உள்ள கடவுளாவார். [[பூலோகம்|பூலோகத்தில்]] மனிதர்கள் செய்யும் பாவ, தர்மங்களினைப் பற்றிய முழு விபரங்களினையும் பதிவு செய்துவைப்பது இவர் தொழிலாகும். மனிதர்கள் செய்யும் பாவங்கள் மற்றும் நல்ல செயல்களிற்கேற்றாற்போல பாவம் செய்யும் மானிடர்களை [[நரகம்|நரகத்திற்கும்]], நல்ல செயல்களைப் பின்பற்றுபவர்களினை சொர்க்கத்திற்கும் அனுப்பவல்ல சக்தியினை உடையவர் சித்ரகுப்தர். தமிழ்நாட்டின் [[கருணீகர்]] மற்றும் வட இந்தியாவின் [[காயஸ்தர்]] இனத்தவரால் போற்றப்படுகின்ற கடவுளாகவும் சித்திரகுப்தர் விளங்குகின்றார்.
 
 ==சொல்லிலக்கணம்==
 சிவபெருமான் வரைந்த சித்திரத்திலிருந்து உயிர்பெற்று வந்தவன் என்பதால் சித்திரகுப்தர் என்றும் சித்திரபுத்தர் என்று அழைக்கப்படுகிறார்.&lt;ref&gt;http://www.dinamalar.com/district_detail.asp?id=688338&amp;Print=1 சித்திரையின் சிறப்புகள் பாவங்கள் விலக சித்திர குப்தனை வணங்குவோம் நாளை சித்திரை 1ம் தேதி சித்திரத்தில் உருவான சித்திர (குப்தன்) புத்திரர்! வணங்குவோம் வாருங்கள்.. பதிவு செய்த நாள் : ஏப்ரல் 12,2013,00:51 IST&lt;/ref&gt;
 
 ==புராணக் கூற்றுக்கள்==
 மரணக் கடவுளான [[இயமன்]] தான் கொல்ல நினைப்பவர்களின் விபரங்களினைப் பற்றிய தெளிவான கருத்துக்களெதுவும் இல்லாத காரணத்தினால் [[பிரம்மா|பிரம்மாவிடம்]] தனது கஷ்டகாலத்தினை விளக்குகின்றார், அச்சமயம் அங்கு தோன்றும் [[சிவன்]] சித்திரகுப்த மகாராஜாவினை இப்பணிக்கு அமர்த்துகின்றார். சித்திரகுப்தனாரும் மானிடர்கள் பிறந்து இறக்கும் தருணம் வரை அவர்களது வாழ்க்கையில் அவர்கள் செய்த அனைத்துக் காரியங்களினையும் எழுதிவைக்கின்றார். இவ்வாறு இவர் எழுதும் குறிப்புகளினை [[ஆகாஷிக் குறிப்புகள்]] என அழைப்பர்.
 
 ==சித்திரகுப்தரின் பிறப்பு==
 சித்திரகுப்தரின் பிறப்பு பற்றி பலவகையிலும் கூற்றுக்கள் உண்டு; அவற்றுள் ஒரு கூற்றின்படி பிரம்மா மனிதர்களுள் [[பிராமணர்]], [[சத்திரியர்]], [[வைசியர்]] மற்றும் [[சூத்திரர்]] என நான்கு பிரிவுகளினை ஏற்படுத்துகின்றார். பின்னர் யமன் தனக்குள்ள பணிச்சுமைகளினைப் பற்றி பிரம்மாவிடம் முறையிட மையினை உடைய கிண்ணத்தினை ஒரு கையிலும் சிறகால் ஆன 
 எழுதுகோலினை மறு கையிலும் ஏந்தியவாறு தோன்றுகின்றார் சித்திரகுப்தனார். இவர் தோன்றியதன் பின்னரே ''கயஷ்தா'' என்ற ஜந்தாவது [[சாதி|ஜாதி]]யும் தோற்றம் பெற்றது.
 
 இன்னொரு கூற்றின்படி [[பார்வதி]] வரைந்த ஓவியத்தின் மீது சிவன் ஊதிய காரணத்தினால் இவர் தோற்றம் பெற்றிருப்பதாகவும் ஒரு கூற்று.
 
 ==சித்திரகுப்தருக்கான கோயில்கள்==
 [[தென்னிந்தியா]]வில் இவருக்காகப் பல [[கோயில்]]கள் உண்டு குறிப்பாக [[காஞ்சிபுரம்|காஞ்சிபுரத்தில்]] உள்ளது குறிப்பிடத்தக்கது. ஷித்ரகுப்தர், யமன், ப்ரம்மா உடன் கடம்பூர் தல இறைவனை வணங்கும் காட்சி கடம்பூர் தலத்தில் இடம் பெற்றுள்ளது. [[தேனி மாவட்டம்]] கோடாங்கிபட்டியில் இவருக்கு [[சித்திர புத்திர நாயனார் கோயில்|சித்திர புத்திர நாயனார்]] என்ற பெயருடன் கோயில் அமைக்கப்பட்டுள்ளது.
 
 மதுரை மாவட்டம். திருப்பரங்குன்றம் முருகன் கோவில் நுழைவுவாயில் உள்ள மன்மதன் ரதி பிரகாரம் அருகே எமதர்மராஜாவுடன் சித்ரகுப்தர் ஒரு தூணில் காட்சியளிக்கின்றார்.
 
 ==நம்பிக்கைகள்==
 
 * உலகில் பிறக்கும் அனைத்து ஜீவராசிகளின் [[பிறப்பு]] முதல் [[இறப்பு]] வரையிலான அனைத்துக் கணக்குகளையும் எழுதிப் பராமரித்து வருபவர் சித்திர புத்திர நாயனார்தான் என்பது [[இந்து]] சமய நம்பிக்கையுடையவர்களின் நம்பிக்கை. மேலும் ஒருவருடைய இறப்புக்குப் பின் இவருடைய கணக்கைப் பார்த்துத்தான் சொர்க்கம் அல்லது நரகம் போன்றவற்றில் இடமளிக்கப்படும் என்பதும் இந்து சமயத்தவர்களின் நம்பிக்கை.
 
 * நவக்கிரகங்களில் கேதுவுக்கு சித்திரகுப்தன்தான் அதிபதி என்றும் கேது தோசத்தால் பாதிக்கப்பட்டவர்கள் இவரை வழிபட்டால், அத்தோசம் நீங்கும் என்கிற நம்பிக்கை உள்ளது. 
 
 * சித்ரா பவுர்ணமி தினத்தன்று எண்ணெய் தேய்த்து குளித்தால், அவர்களது பாவங்களை குறைப்பார் என்பதும் ஒரு நம்பிக்கை. 
 
 * சித்ரா பவுர்ணமி தினத்தன்று பெண்கள் விரதமிருந்து உப்பில்லாத உணவு உண்டு இவரை வேண்டிக் கொண்டால் அவர்களுடைய வாழ்க்கைக் காலம் அதிகமாகும் என்பது [[ஜோதிடம்|ஜோதிடங்களில்]] ஆர்வமுடையவர்களின் நம்பிக்கை.
 
 ==இவற்றையும் காண்க==
 # [[நரகம்]]
 # [[எமன்]]
 # [[பாவம்]]
 # [[புண்ணியம்]]
 
 ==ஆதாரங்களும் மேற்கோள்களும்==
 &lt;references/&gt;
 
 == வெளியிணைப்புகள் ==
 *[http://www.kanchipuramchitragupta.com/ சித்திரகுப்தர் காஞ்சிபுரக்கோவில்] {{Webarchive|url=https://web.archive.org/web/20120106060340/http://www.kanchipuramchitragupta.com/ |date=2012-01-06 }}
 *[http://www.hindubooks.org/temples/tamilnadu/kancheepuram/page19.htm இந்து புத்தகங்கள் தளத்தில் காஞ்சிபுரக்கோவில் பற்றி] {{Webarchive|url=https://web.archive.org/web/20060927164759/http://www.hindubooks.org/temples/tamilnadu/kancheepuram/page19.htm |date=2006-09-27 }}
 
 [[பகுப்பு:இந்துக் கடவுள்கள்]]